  Майя Бывальцева Удмуртиысь 1 номеро элькун эмъюртын коронавирус инфекциен черламъёсты шараязы. Соин валче терапия но хирургия блокъёсты ворсазы. Со сярысь улосвылысь тазалыкез утёнъя министрлэн воштӥсез Никита Свирин «ВКонтакте» мерлыко вотэсысь бамаз ивортӥз. Терапия но хирургия блокъёсысь ёзэтъёс плановой юрттэт сётонлы огдырлы ворсамын. Но экстренной эмъюрттэт сётон дугдытымтэ Никита Свирин, Удмуртиысь тазалыкез утёнъя министрлэн воштӥсезСолэн верамезъя, вань черламъёсты COVID-центъёсы выжтӥзы. Эмъюртын ужасьёсты, кинлэн диагнозэз зэмаз, больничное келязы. Соосын кусып возем муртъёслэсь биоматериалъёссэс эскерыны басьтӥзы. Озьы ик вань висъетъёсын тазатон ужрадъёс ортчыто. ⠀ Эмъюртын 1 сюрс 858 адями ужа, огъетын 955 койкаос. Коронавирус вӧлмыны кутскем дырысен 1 номеро эмъюртысь 33 ужасьёс но 42 висисьёс черлазы. Югдурез котькуд нунал чакласькомы но лэсьтӥськомы ваньзэ, вирус медаз вӧлмы шуыса. Жаляса верано, юрттэтлы вазиськись котькудӥз адями вирусэз нуллӥсь луыны быгатэ. Соин ик калыко интыосын маскаосты нуллыны кулэ! Валаны курисько, ужъюртъёсы пырыкуды температураез мертало но маска дӥсяны куро, нош азьвыл чаклам радлыкъя эмъяськыку коронавируслы тест сётыны куро ке Никита Свирин, Удмуртиысь тазалыкез утёнъя министрлэн воштӥсез Тегъёс: Тазалык Ижкар Удмуртия коронавирус эмъяськонниос  